ΓΡΑΠΤΗ ΕΡΩΤΗΣΗ E-0188/03

υποβολή: Luciana Sbarbati (ELDR) προς την Επιτροπή

(31 Ιανουαρίου 2003)

Θέμα: Κατασκευή τουριστικών χωριών στην ακτή νοτίως των Συρακουσών (Ιταλία)

Τις περιοχές Asparano και Ognina της επαρχίας των Συρακουσών (Ιταλία) αφορούν δύο σχέδια τουριστικών χωριών, δυναμικότητας 1550 και 1200 θέσεων.

Έχονταςπόψη ότι η απόφαση C-435/97 — 1999 του Δικαστηρίου ορίζει ότι ένα κράτος μέλος δεν μπορεί να εξαιρέσει ή να απαλλάξει ένα σχέδιο από τη διαδικασία αξιολόγησης περιβαλλοντικών επιπτώσεων, εφόσον οι περιβαλλοντικές επιπτώσεις του είναι σημαντικές, ιδίως λόγω της φύσης του, του μεγέθους του ή της τοποθέτησής του,

ερωτάται η Επιτροπή, σε πνεύμα σεβασμού των οδηγιών: 85/337/ΕΟΚ(1) και 97/11/ΕΚ(2) σχετικά με την αξιολόγηση των περιβαλλοντικών επιπτώσεων ορισμένων δημόσιων και ιδιωτικών σχεδίων που δημιουργούν κινδύνους για τοποθεσίες οι οποίες έχουν χαρακτηρισθεί κοινοτικού ενδιαφέροντος, 92/43/ΕΟΚ(3) σχετικά με τη διατήρηση των φυσικών οικοτόπων καθώς και της άγριας χλωρίδας και πανίδας, και 79/409/ΕΟΚ(4) περί της διατηρήσεως των αγρίων πτηνών,

- αν για τα σχέδιαπάρχει συγχρηματοδότηση η οποία χορηγείται στο πλαίσιο των διαρθρωτικών ταμείων·

- αν θα εφαρμοσθεί η διαδικασία αξιολόγησης περιβαλλοντικών επιπτώσεων σε ολόκληρο το σχέδιο και αν θα ληφθούνπόψη οι ζημίες που έχουν προκληθεί από τα έργα τα οποία έχουν εκτελεστεί.

- Εφόσον η Επιτροπή διαπιστώσει ότι δεν τηρήθηκαν οιποχρεώσεις που προβλέπονται από το κοινοτικό δίκαιο, μπορεί να εγγυηθεί ότι θα ληφθούν τα αναγκαία μέτρα για την αποκατάσταση των χώρων·

(1) ΕΕ L 175 της 5.7.1985, σελ. 40.

(2) ΕΕ L 73 της 14.3.1997, σελ. 5.

(3) ΕΕ L 206 της 22.7.1992, σελ. 7.

(4) ΕΕ L 103 της 25.4.1979, σελ. 1.

Απάντηση της κας Wallstrm εξ ονόματος της Επιτροπής

(11 Μαρτίου 2003)

Βάσει των εξουσιών που της ανατίθενται από τη Συνθήκη ΕΚ, ο ρόλος της Επιτροπής έγκειται στην εξασφάλιση της ορθής εφαρμογής του κοινοτικού δικαίου. Ως θεματοφύλακας της συνθήκης ΕΚ, δεν διστάζει να λάβει όλα τα μέτρα που είναι αναγκαία, συμπεριλαμβανομένων των επί παραβάσει διαδικασιών δυνάμει του άρθρου 226 της συνθήκης ΕΚ, προκειμένου να εξασφαλίσει την τήρηση του κοινοτικού δικαίου.

Βάσει της οδηγίας 85/337/ΕΟΚ του Συμβουλίου της 27ης Ιουνίου 1985, περί της εκτιμήσεως των επιπτώσεων ορισμένων σχεδίων δημοσίων και ιδιωτικών έργων στο περιβάλλον, κατόπιν των τροποποιήσεων από την οδηγία 97/11/ΕΚ του Συμβουλίου της 3ης Μαρτίου 1997, τα κράτη μέλη οφείλουν να εξασφαλίζουν ότι, προτού χορηγηθεί σχετική άδεια, τα έργα που ενδέχεται να έχουν σημαντικές επιπτώσεις στο περιβάλλον, μεταξύ άλλων ως εκ της φύσεως, του μεγέθους ή της θέσεώς τους,πόκεινται σε απαίτηση για άδεια ανάπτυξης και σε εκτίμηση όσον αφορά τις επιπτώσεις τους. Τα έργα που καλύπτονται από την οδηγία προσδιορίζονται στα παραρτήματα. Τα έργα που είναι εγγεγραμμένα στο παράρτημα Ιπόκεινται σε εκτίμηση των περιβαλλοντικών επιπτώσεων (ΕΠΕ). Όσον αφορά τα εγγεγραμμένα στο παράρτημα ΙΙ έργα, τα κράτη μέλη είναιποχρεωμένα να αποφαίνονται, εξετάζοντάς τα κατά περίπτωση, ή καθορίζοντας κριτήρια ή όρια, για το κατά πόσον κάποιο έργοπόκειται σε διαδικασία ΕΠΕ.

Βάσει των πληροφοριών που καταθέτει το Αξιότιμο Μέλος του Κοινοβουλίου, οι εργασίες στις οποίες αναφέρεται η ερώτηση θα μπορούσαν να εμπίπτουν στο πεδίο εφαρμογής του παραρτήματος ΙΙ της οδηγίας 85/337/ΕΟΚ όπως τροποποιήθηκε, ιδίως δε στα έργα της κατηγορίας 12γ. Υπό το φως των ανωτέρω, οι ιταλικές αρχές πρέπει να καθορίσουν, μέσω εξέτασης κατά περίπτωση ή μέσω της εφαρμογής ορίων ή κριτηρίων βάσει της ιταλικής νομοθεσίας, κατά πόσον το έργο πρέπει ναπόκειται σε διαδικασία εκτίμησης των περιβαλλοντικών επιπτώσεων.

Η σχετική με την ΕΠΕ νομοθεσία της περιφέρειας της Σικελίας (προεδρικό διάταγμα της 14ης Νοεμβρίου 2000) προβλέπει ότι τα έργα για ξενοδοχειακά συγκροτήματα άνω των 300 κλινώνπόκεινται σε εξέταση προκειμένου να καθοριστεί εάν πρέπει να αποτελέσουν το αντικείμενο διαδικασίας ΕΠΕ. Φαίνεται ότι, βάσει της ως άνω διάταξης, η οποία ευθυγραμμίζεται με την οδηγία, τα έργα στα οποία αναφέρεται το Αξιότιμο Μέλος του Κοινοβουλίου θα εξεταστούν προκειμένου να προσδιοριστεί εάν πρέπει να αποτελέσουν αντικείμενο διαδικασίας ΕΠΕ. Όταν το εσωτερικό δίκαιο συμμορφούται με τη κοινοτική νομοθεσία και δεν κατατίθενται αποδείξεις για ενδεχόμενη παράβασή της, η Επιτροπή θεωρεί ότι δεν συντρέχουν λόγοι παρέμβασής της.

Οι οδηγίες 92/43/ΕΟΚ του Συμβουλίου της 21ης Μαΐου 1992 περί της διατηρήσεως των φυσικών οικοτόπων (ενδιαιτημάτων) καθώς και της άγριας πανίδας και χλωρίδας και 79/409/ΕΟΚ της 2ας Απριλίου 1979 περί της διατηρήσεως των αγρίων πτηνών, εφαρμόζονται μόνο στα έργα που ενδέχεται να θίξουν τόπο προτεινόμενο ή χαρακτηρισμένο βάσει των εν λόγω οδηγιών· στην προκειμένη περίπτωση και βάσει των πληροφοριών που καταθέτει το Αξιότιμο Μέλος του Κοινοβουλίου, δεν φαίνεται να ισχύει το ανωτέρω. Βάσει των ως άνω και ελλείψει ειδικών στοιχείων που να στηρίζουν την καταγγελία περί μη εφαρμογής, εν προκειμένω, του κοινοτικού δικαίου, δεν τεκμαίρεται επί του παρόντος παράβαση της κοινοτικής νομοθεσίας.

Η κατασκευή τουριστικών βιλλών δεν αποτελεί δαπάνη επιλέξιμη από τα διαρθρωτικά ταμεία.